Abarth 2000 Sport

Abarth 2000 Sport er en ikonisk italiensk racerbil som vant 1000 kilometers-løpet på Monza i 1971. Den ble homologert for FIA Gruppe 4 den 1. april 1969 med homologasjonsnummer 252, og deltok i en rekke billøp fra 1969 til 1973. Det ble bygget minst 50 stykker.

Bilen er kanskje best kjent i Norge gjennom spillefilmen Flåklypa Grand Prix hvor Heinrich von Schnellfahrer («fartsfenomenet med monokkel og glassøye») sin racerbil er basert på Abarth 2000, oppgradert med blant annet bakvinge og større motor.

Andre biler fra Flåklypa Grand Prix 
 Il Tempo Gigante
 GT Boomerang Rapido (basert på Mc Laren M8B), kjørt av Rudolf Blodstrupmoen
 Lola L&M 260 Can-Am, kjørt av både Carlos Fandangio og Jimmy McQuick
 McLaren Chevrolet, kjørt av Ronnie Medel-Svensson
 Bertone Carabo, kjørt av Ruffino Gassolini

Referanser 

Biler i motorsport
Kjell Aukrust